Den Vest-Sjællandske Avis, 1836-11-26
Jndenlandsk Ministerens Beretning for Aaret 1835, som omfatter de forskiellige Grene af hans vidtudstrakte Virkekreds, meddeler i udførlige og interessante Efterretninger om enhver af dem. Ved at forklare de heldige Resultater af denne Administration, beviser denne Beretning tillige Rigets Fremskridt og voxende Velstand. J et stort og frugtbart Land, som Rusland, hvilket foruden sine Fornøden heder endvidere producerer en uhyre Mængde Kornvarer til Udførsel, ere Agerdyrkningen og de Jndustrie-Grene, som ere afhængige af denne nødvendigen en Hovedgienstand for Regieringens Omsorg Den slette Høst i de foregaaende Aar, havde paalagt den den Pligt, at komme de Provinser til Hielp som havde lidt meest, og tage Forholdsregler for at forsyne alle Rigets Provinser med de Kornvarer, som i stor Mængde bleve indførte fra Udlandet. Aaret 1835 blev Regieringen befriet fra denne Bekymring; thi Høsten, om den just ikke var een af de rigeste, saa var den dog tilstrækkelig til at tilfredsstille Fornødenheden. Kun fem Provinser, nemlig Gouvernementerne Wittebsk. Liefland, Olonetz, Pskon- og Esthland bade om Understøttelse og have erholdet den. For at forebygge en saadan Forlegenhed for Fremtiden, saa har Regieringen ladet opføre Reserve Magaziner i de Provinser, hvori de hidindtil manglede, og de Kapitaler, som ethvert bør besidde for Nødstilfælde, blive stedse betydeligere. Foruden disse almindelige Forholdsregler har Regieringen givet Tilladelse til Oprettelsen af Sparekasser for Bønderne i de tre Provinser ved Østersøen, ligesom den paa Øen Øsel. For at befordre Agerdyrkningens Fremskridt, har Jndenlandsk Ministeren, ofte indladt sig i Forhandling med Finants Ministeren, hvis Medvirkning ogsaa har tilveiebragt de heldigste Resultater. De Fremskridt, som Dyrkningen af Morbærtræerne og Viinstokkene har giort ere bekiendte, og hvad Produktionen af den fine Uld angaaer, saa bliver denne vigtige Jndustrie green nu udbredt, selv til de fierneste Egne af Riget, til Siberien, hvor et Selskab er oprettet til dette Formaal. Ogsaa Havevæsenet er blevet opmuntret, som er en meget vigtig Gienstand for de sydlige Provinser. Mønsterhaver ere blevne anlagte ved de Gartner Skoler, som ere oprettede i Gouvernementerne Poltawa, Pensa, Jekatarinozlaw. Cherson og Taurien. Eleverne kunne her praktisk uddanne sig, og Godseierne forsyne sig med Aflæggere og Podeqviste af Frugttræer. Keiserinden har stillet et i Aaret 1834 til dette Formaal oprettet Selskab i Moskau, under sin umiddelbare Beskyttelse, og overladt det en Deel af hendes Jorder i Studenetz til dets Disposition. – Den indenlandske Handel, som staaer under Jndenlandsk og Finantsministerens Bestyrelse, udvikler sig stedse mere Omsætningen af Agerdykningens og Fabrikernes Frembringelser paa de forskiellige aarlige Markeder bliver større med hvert Aar. Dette kunde man især bemærke i Aaret 1835. Værdien af de solgte Varer, paa Markedet i Nischnei=Nowgorod udgjorde 9 272,545. i Charkew 9,225 320 og i Kursk 1,011925 Rubler, mere i 1835 end i 1834. Et Marked, som blev for første Gang i 1835 holdet i Nærheden af Odessa udenfor Friehavnenes Grændser, for at forstørre Handelsforbindelsen imellem Odessa og Jndlandet, har endnu ikke erholdet den Vigtighed, som det sandsynligt i Fremtiden vil opnaae Værdien af de Varer, som bleve bragte til dette Marked, udgjorde 224 000 Rubler, desuden ere 10 Markeder oprettede i Rigets forskiellige Stæder og 15 i Flækkerne - Jndenlandsk Ministeriet har anvendt den skyldige Omsorg paa at organisere Municipaliteterne og Stædernes Administration, og den vaager bestandig over Ligevægten imellem Stædernes Jndtægter og Udgifter. Mange Stæder have forelagt Ministeriet deres Budgets, hvilke afgive tilfredstillende Resultater. Men for overalt at indføre en fuldkommen og regelmæssig Orden, lader Ministeriet for nærværende Tid udarbeide et Normal-Budget for Hovedstæderne i Gouvernementerne, og et andet for Hovedstæderne i Kredsene. Folkemængdens hurtige Til vært i Stepperne i Gouvernementet Saratow, har gjort Jndførselen af nye lokale Autoriteter fornødne. Disse Stepper have nu tre Gange saa mange mandlige Beboere, som de havde den Gang, da den 7de Revision blev foretaget. De fornemste Byer i disse Egne ere blevne ophøiede til Stæder, nemlig Nikolajewsk (forhen Flækken Metschetnoie) Nowoi-Usen og Zarev, som er bygget paa Ruinerne af Sarai. Khanernes for den gyldne Hords gamle Hovedstad. Den samme Aarsag har bevirket en nye Jnddeeling af Bessarabien, hvori to nye Kredse ere oprettede. En nye Tydsk Kolonie har etableret sig i denne Provins, og i det hele taget ere Kolonierne i Bessarabien Nye=Rusland og Gouvernementet Saratow i i en blomstrende Tilstand. Den bestandige Forøgelse af Jndvaanernes Antal afgiver et Beviis derpaa, ifølge den nyeste Folketælling gives der 109,306 Kolonister i Establissementerne i Saraton, og 140,782 i de i Nye=Rusland og Bessarabien, som er det Dobbelte mod den sidste Folketælling. Nye Kolonier af forskiellige Slags ere anlagte i Aarets Forløb. Hs. Majestæt Keiseren har tilladt de Russiske Undersaatter, som i en tidligere Epochvare udvandrede til Tyrkiet, at vende tilbage; 1722 Personer have gjort Brug af denne Naade og ere vendte tilbage til deres Fædres Land. Mange af de have nedsat sig i Staden Tutschkows Distrikt, nogle Afgivter ere blevne eftergivne paa 5 Aar for at fremme dette Slags Kolonier. - En betydelig Forbedring er indført ved at forøge Embedsmændenes Gager i Gouvernementerne. Overhovedet bestræber sig Jndenlandsk Ministeriet sig for at perfektionere alle Detailer af det administrative System, derfor ere nye Formulare indførte for de Magistratspersoners Jndberetning, som staae i Spidsen for Gouvernementerne, Kredsene og Stæderne. Forhen indeholdt disse Beretninger ikkun Tal, hvoraf man kun paa en meget ufuldkommen Maade kunde bedømme Virksomheden, men de nu indførte udførligere Jndberetninger giøre det vel muligt at kunne bedømme hvad der ikke er blevet iværksat, og Aarsagen til Opsættelsen og at finde Midler ved Lovgivningen til at afhielpe disse Misforhold. Man har havt den Nytte af de Formulare, som man har affordret Magistraterne og de statistiske Kommitteer, at man har kunnet forskaffe en nøiagtig Beskrivelse over 455 Stæder, et Værk, som tillige indeholder deres Historie efter deres Archiver og Krønniker. -Med Hensyn til fremmede Konfessioners geistlige Anliggender er det hengangne Aar udmærket ved mange vigtige Forordninger og Bestemmelser. Angaaende de unerede Grækere blev det befundet nyt ligt ogsaa at udvide disse til den Græsk Russiske Kirkes Bestemmelse, om at Personer af alle Stænder, paa Livegne nær, kunne optages i de geistlige Samfund. - J den Romersk Katholske Kirke blev Revisionen af Kirkebøgerne fuldført. J det RomerskKatholske Akademie ere 51 Elever, og i det dermed forbundne Eparchie=Seminarium 66; disses Fremskridt, saavel i almindelig videnskabelig Henseende, som med Hensyn til at lære det Russiske Sprog, vare tilfredsstillende. Endelig er Ukasen af 19de Juli 1830 om den til Vielse fornødne Alder, hvorefter allerede de unerede Grækere og Evangelisk Lutherske rettede sig, ogsaa bleven udvidet til den Romersk Katholske og Armenisk Kristelige Konfession, ligesom til Mahomedanerne og Hebræerne. - Et nyt vigtigt Administrations-Reglement for den Armenisk Gregorianske Konfession erholdt, efter en ombyggelig Prøvelse, den allerhøieste Sanktion. Hvad de protestantiske Konfessioner angaae, saa er den nye Agende allerede oversat i det Lettiske, Svenske, Finske og Esthlandske Sprog, og indført i alle disse Nationers Sogne. Det er mærkværdigt at denne nye Agende bliver efterhaanden antaget af mange nye reformerede Menigheder. – Til de Konfessioner, som ikke ere Kristelige, høre Muhamedanerne Hebræerne og Tilhængerne af den Lamaiske Religion; man har truffet de forberedende Foranstaltninger til at optage Fortegnelser over disse sidstes Geistlighed. – J Henseende til Muhomedanerne blev en vigtig Plan udkastet til den geistlige Administration for Omars og Alis Sekter; Antallet af de unge Muhamedanere, som studere Medicin i Kasan blev forøget til 20. - En Plan til at regulere Hebræernes Religionsforhold har erholdet den allerhøieste Sanktion. (Man antager at der gives i det Russiske Rige 4 Mill. Muhamedanere, 700,000 Jøder og 90,000 Hedninger.)(De Tilhængere af den Lamaiske Religion, som Ministerens Rapport omtaler, ere Buddhas Tilhængere, deres geistlige Overhoved er Dalai Lama i Thibet; deres Antal i Rusland skal udgiøre omtrent 500,000 Personer, hvilke ere enten Kalmykker, Mongoler eller Buvæter. De have deres Templer, for det meste Fildthytter; men som ere langt større og anseeligere end de sædvanlige; et eget kirkeligt Sprog; Præster, som kaldes Lamas, Munke og Nonner og mangfoldige Religionsskikke. De øvrige Hedninger ere Fetischdyrkere, til disse høre de vilde Siberiske Nationer og Beboerne af de nordøstlige Øer. De tilbede Guddommen under de forunderligste Symboler, og antage for det meeste, at der gives en Diævel, ligesaa mægtig som deres Gud. Deres Præster, Schamaner, agere tillige et Slags Hexemestere. Mange af disse Hedninger have dog antaget Kristendommen, men uden at opgive deres Tillid til deres Schamaner og med Jndblandelse af mangen hedensk Overtroe.)